text: Jernaldermand for en dag
  18 august 2013 kl. 16.35
  I Vingsted kunne man i dag komme det tætteste på en tidsrejse, som det nok er muligt.
  På Vingsted Historiske Værksted kunne man nemlig komme en tur tilbage til jernalderen og prøve at leve, som en jernalderfamilie gjorde for et par tusinde år siden.
  Og så var der ellers frit valg, om man ville være med til at pløje markerne, spinde uld til jernaldergarderoben eller måske prøve at slagte en høne og stå for madlavningen tilberedt efter Jernalder-kogebogen.
  